પોલીસ કમિશનર મનોજ અગ્રવાલ રાજકોટમાં ટ્રાફિકના પ્રશ્નને સૌથી વધુ અગ્રતા આપવા માગે છે. તેઆે માને છે કે, રાજકોટ શહેરની વસતિ 18થી 20 લાખ જેવી થઈ ગઈ છે અને વાહનોની સંખ્યા દિવસે ને દિવસે વધી રહી છે. રાજકોટ ધીરે ધીરે કોસ્મોપોલિટન સિટી થવા જઈ રહ્યું છે અને તે મુજબનું કલ્ચર પણ ધીરે ધીરે આવી રહ્યું છે. આવી સ્થિતિમાં પાર્કિંગ અને કંન્જેશનની સમસ્યા ઉદ્ભવે તે સ્વાભાવિક છે. રાજકોટ શહેરની પોલીસ આ સમસ્યા શકય તેટલી વહેલી કરવા માટે પ્રયત્નશીલ છે અને આ દિશામાં ઝડપભેર કાર્ય થઈ રહ્યું છે. તેમણે કહ્યું હતું કે, પોલીસતંત્ર ટ્રાફિક સમસ્યા હળવી કરવા માટે પુરતા પ્રયાસો કરી રહી છે પરંતુ તેમાં રાજકોટની પ્રજાનો સહકાર પણ આવશ્યક છે.